Szeged Megyei Jogú Város Önkormányzata, a Szegedi Tudományegyetem, az Általános Orvostudományi Kar és a Gyászoló Család mély megrendüléssel tudatja, hogy

**Dr. Boda Domokos**

Szeged város díszpolgára, az orvostudomány doktora,

a jogelőd Szent-Györgyi Albert Orvostudományi Egyetem oktatási rektorhelyettese,

több évtizeden keresztül a Gyermekgyógyászati Klinika tanszékvezető egyetemi tanára, Széchenyi-díjjal, Jancsó Miklós Emlékéremmel

és a Klebelsberg Kuno-díj emeritusi fokozatával elismert emeritus professzor

életének 94. évében, 2015. január 22-én türelemmel viselt rövid, súlyos betegség következtében elhunyt.

**Hamvasztás utáni búcsúztatására 2015. február 6-án (pénteken) 12 órakor kerül sor**

**az újszegedi református templomban (Szeged, Szent-Györgyi Albert u. 6-8.).**

**Hamvainak elhelyezése szűk családi körben február 6-án lesz a Belvárosi Temetőben.**

**Emlékét a Város, az Egyetem, tanítványai, a Gyermekgyógyászati Klinika és Gyermek­egészségügyi Központ munkatársai, valamint Családja szeretettel megőrzik.**

**A tisztelt és megbecsült orvosprofesszortól a Város és az Egyetem saját halottjaként bú­csúzik.**

Kérjük az együttérzőket, hogy a gyászszertartáson egy szál virággal búcsúzzanak.